VS001576
Datum: 1998-03-12T01:00:00.000+01:00
datum_sodbe_i_stopnje: 2002-12-04T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 2.500.000,00 SIT
opombe: II Ips 432/2005. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Poškodovan na delovnem mestu.

## Poškodba

Raztrganinske rane v predelu 4. in 5. prsta leve roke.

## Telesne bolečine

600.000,00 SIT Hude telesne bolečine je trpel 3 dni, srednje hude telesne bolečine 10 dni, lahke telesne bolečine so se občasno pojavljale v obdobju 3 tednov.

#### Hospitalizacija

Oškodovanec je bil hospitaliziran 1 dan. Prestal je operativni poseg v prevodnem bloku.

#### Ambulantno zdravljenje

Opravil je več pregledov v kirurški urgentni ambulanti in več kontrolnih pregledov v ambulanti za plastično kirurgijo.

#### Rehabilitacija

Izvajal kamilične kopeli in masažo brazgotin s kremo.

#### Nevšečnosti med zdravljenjem

Redno prevezovanje in odstranitev šivov,. Prejel je antitetanično zaščito. Jemal je analgetike. 5 tednov je bil v bolniškem staležu.

## Strah

400.000,00 SIT V času poškodovanja je utrpel intenziven in kratkotrajen primarni strah. Sekundarni strah se je zaradi hudih bolečin pričel pojavljati takoj po poškodovanju in ko je opažal globoke raztrganinske rane iz katerih je močno krvavelo. Strah ga je bilo tudi operativnega posega. Sekundarni strah se mu je pojavljal tudi zaradi tega, ker je opažal, da bodo posledice trajne in da bodo trajno vplivale na zmanjšanje njegovih življenjskih in delovnih sposobnosti. Sekundarni strah hude stopnje je doživljal 1 teden, srednje stopnje 2 tedna, sekundarni strah lahke intenzitete pa se je občasno pojavljal v obdobju 3 do 4 tedne.

## Zmanjšanje življenjske aktivnosti

1.000.000,00 SIT Zaradi amputacije mezinca so prisotne funkcionalne trajne posledice, delovna sposobnost roke je zmanjšana. Zmanjšanje življenjskih in delovnih sposobnosti se bo kazalo pri vsakem delu in opravilu z levo roko v službi, doma, pri delu v gospodinjstvu, pri športu in aktivnostih prostega časa. Moten bo predvsem oprijem orodij in predmetov. Motenost funkcije bo prisotna pri vsakem delu in uporabi leve roke, tudi pri oblačenju, izvajanju osebne higiene. Kljub temu pa oškodovanec zmore vse aktivnosti, čeprav z večjimi napori. Pri oškodovancu je podano 6% trajno zmanjšanje življenjske aktivnosti.

## Skaženost

500.000,00 SIT Amputacija 5. prsta leve roke.

---

ZOR člen 200, 203